CELEX: 52011DP0368
Language: mt
Date: 2011-09-13 00:00:00
Title: Proċedura b'laqgħat konġunti ta' kumitati, laqgħat tal-koordianturi u tagħrif tal-Membri Mhux Affiljati (interpretazzjoni tal-Artikoli 51 u 192 tar-Regoli ta' Proċedura) Deċiżjoni tal-Parlament Ewropew tat- 13 ta' Settembru 2011 dwar il-proċedura b'laqgħat konġunti ta' kumitati, laqgħat tal-koordianturi u tagħrif tal-Membri Mhux Affiljati (interpretazzjoni tal-Artikoli 50 u 56 tar-Regoli ta' Proċedura)

22.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               CE 51/151
            
         It-Tlieta 13 ta’ Settembru 2011Proċedura b'laqgħat konġunti ta' kumitati, laqgħat tal-koordianturi u tagħrif tal-Membri Mhux Affiljati (interpretazzjoni tal-Artikoli 51 u 192 tar-Regoli ta' Proċedura)
   P7_TA(2011)0368
   Deċiżjoni tal-Parlament Ewropew tat-13 ta' Settembru 2011 dwar il-proċedura b'laqgħat konġunti ta' kumitati, laqgħat tal-koordianturi u tagħrif tal-Membri Mhux Affiljati (interpretazzjoni tal-Artikoli 50 u 56 tar-Regoli ta' Proċedura)
   2013/C 51 E/27
   
      Il-Parlament Ewropew,
   
               —
            
            
               wara li kkunsidra l-ittri tat-12 ta' Lulju 2011 tal-president tal-Kumitat għall-Affarijiet Kostituzzjonali,
            
         
               —
            
            
               wara li kkunsidra l-Artikolu 211 tar-Regoli ta' Proċedura tiegħu,
            
         
               1.
            
            
               jiddeċiedi li japplika l-interpretazzjoni li ġejja għall-Artikolu 51 tar-Regoli ta' Proċedura tiegħu:
               "Dan l-Artikolu jista' jiġi applikat għall-proċedura li twassal għal rakkomandazzjoni għall-approvazzjoni jew għaċ-ċħid tal-konklużjoni ta' ftehima internazzjonali skont l-Artikoli 90(5) u 81(1), kemm-il darba jitwettqu l-kundizzjonijiet fih stipulati."
            
         
               2.
            
            
               jiddeċiedi li japplika l-interpretazzjoni li ġejja għall-Artikolu 192 tar-Regoli ta' Proċedura tiegħu:
               
                            
                        
                        
                           "Il-Membri Mhux Affiljati ma jikkostitwixxux grupp politiku skont l-Artikolu 30 u, għaldaqstant, ma jistgħux jinnominaw koordinaturi, li huma l-uniċi Membri li jistgħu jipparteċipaw bi dritt fil-laqgħat tal-koordinaturi.
                        
                     
                            
                        
                        
                           Il-laqgħat tal-koordinaturi huma maħsuba biex iħejju d-deċiżjonijiet ta’ kumitat u ma jistgħux jieħdu post il-laqgħat ta’ kumitat, ħlief b’delega espliċita. Minħabba dan, id-deċiżjonijiet meħuda fil-laqgħa tal-koordinaturi għandhom jiġu soġġetti għal delega ex ante. Fin-nuqqas ta’ din id-delega, il-koordinaturi jistgħu jadottaw biss rakkomandazzjonijiet li jeħtieġu approvazzjoni formali ex post mill-kumitat.
                        
                     
                            
                        
                        
                           Fi kwalunkwe każ, id-dritt għall-aċċess għat-tagħrif tal-Membri Mhux Affiljati għandu jiġi garantit, f’konformità mal-prinċipju tan-nondiskriminazzjoni, permezz tat-trażmissjoni tat-tagħrif u tal-preżenza ta’ membru tas-Segretarjat tal-Membri Mhux Affiljati fil-laqgħat tal-koordinaturi."
                        
                     
         
               3.
            
            
               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta' tagħrif